 Dhinaca kale Wasiirka cusub ee wasaaradda horumarinta maaliyadda Somaliland Md Yuusuf Maxamed Cabdi oo halkaasi ka hadlay ayaa si qoto dheer uga warbixiyey qorshihiisa iyo talaabooyinka u horeeya ee uu qaadi doono, kaas oo sheegay inuu sinaan iyo cadaalad ku maamuli doono shaqaalaha wasaarada, waxaanu hadalkiisa ku bilaabay Waxaan aad iyo aad u amaanaya shaqaale waynaha wasaaradda maaliyadda qaybaheeda kala duwan, waxaan sidoo kale amaanaya madaxdii wasaarada maaliyadda soo martay ee hormoodka u tahay marwo Samsam Cabdi Aadan. 